cyanic-selkie/wikianc huggingface dataset:
Colosseum
Arena og hypogeum
Under en ombygging utført under keiser Domitian ble det så konstruert en forseggjort underjordisk struktur kalt hypogeum (som bokstavelig talt betyr «underjordisk») under arenagulvet. Lite gjenstår nå av det opprinnelige arenagulvet, men hypogeum er fortsatt godt synlig. Det besto av et toetasjes underjordisk nettverk av tunneler og bur under arenaen der gladiatorer og dyr ble holdt før konkurransene begynte. Åtti vertikale sjakter ga direkte tilgang til arenaen for dyr fra burene og også for kulisser skjult i undergrunnen. Større hengslede plattformer, kalt hegmata, gjorde det mulig for dyr av størrelse helt opp til elefanter å dukke opp midt på arenagulvet. Hypogeum ble omstrukturert ved en rekke anledninger, vi kan i dag se spor av minst tolv forskjellige faser av byggingen. .
Hypogeum var forbundet med underjordiske tunneler til en rekke punkter utenfor Colosseum. Dyr og utøvere ble brakt gjennom tunnelene fra nærliggende staller, også gladiatorskolen på Ludus Magnus i øst var tilknyttet via tunneler. Separate tunneler var tilgjengelig for keiseren og vestalinnene slik at de kunne gå inn og ut av Colosseum uten å måtte passere gjennom folkemengdene.
Et stort antall maskiner fantes også i hypogeum. Heiser og remskiver hevet og senket kulisser og rekvisita, og de løftet dyr til overflaten. Det er funnet bevis for eksistensen av store hydrauliske mekanismer.
Støttebygninger
Aktivitetene i og rundt Colosseum ga livsgrunnlag for en vesentlig næringsvirksomhet i områdene rundt. I tillegg til amfiteatret selv ble mange andre bygninger i nærheten knyttet til arrangementene. Rett øst er restene av Ludus Magnus fortsatt synlige, dette var en skole for gladiatorer. Anlegget ble knyttet sammen med Colosseum via en underjordisk passasje for å gi enkel tilgang for gladiatorene. Ludus Magnus hadde sin egen lille treningsarena, som i seg selv var en populær attraksjon for romerske tilskuere. Det var også andre skoler i det samme området, blant annetde Ludus Matutinus (morgenskolen), der av de som skulle kjempe mot dyr ble opplært.
Ikke langt unna var armamentarium, våpenlageret, Summum Choragium, der maskinene ble lagret, Sanitarium, som hadde fasiliteter for å behandle sårede gladiatorer, og Spoliarium , der kroppene til de døde gladiatorene ble fratatt sine rustninger og likene ble håndtert.
Rundt hele Colosseum, 18 m fra kanten, var en serie av høye steinstøtter, fem står fortsatt på østsiden. Ulike forklaringer påfunksjonen deres har blitt fremmet, de kan ha vært en religiøs grense, eller en ytre grense for billettkontroll, eller et anker for velarium (markisene)
Rett ved siden av Colosseum står også Konstantinbuen.
Bruk
Colosseum ble brukt til å arrangere gladiatoroppvisninger samt en rekke andre arrangementer. Forestillingene, kalt munera, var alltid arrangert av privatpersoner i stedet for av staten. De hadde sterke religiøse elementer, men var også demonstrasjoner av makt og familieprestisje, og var umåtelig populære blant befolkningen. En annen populær forestilligsform var dyrejakten, eller Venatio. Her ble et stort utvalg av ville dyr, hovedsakelig importert fra Afrika og Midtøsten, jaget og drept på arenaen. Blant dyrene som ble benyttet var neshorn, flodhester, elefanter, sjiraffer, urokser, visenter, atlasløver, pantere, leoparder, bjørner, kaspitigre, krokodiller og strutser. Kamper og jakter var ofte iscenesatt blant forseggjorte kulisser med flyttbare trær og bygninger. Slike hendelser kunne innimellom bli enormt store, Trajan sies å ha feiret sine seire i Dakia i år 107 med konkurranser som involverte 11,000 dyr og 10,000 gladiatorer over 123 dager.
I flere eldre tekster kan det leses at det i Colosseums tidligste historie ble arrangert rekonstruksjoner og simuleringer av sjøslag kalt Naumachiae (mer riktig kjent som navalia proelia). Fortellingene om innvielsesesfestene holdt av Titus i 80 beskriver at arenaen blir fylt med vann for en visning av spesialtrente svømmende hester og okser. Det er også en beretning om en rekonstruksjon av et berømt sjøslag mellom corcyreere og korintere. Dette har vært gjenstand for en viss debatt blant historikere, selv om det ikke ville ha vært noe problem å fylle arenaen med vann er det uklart hvordan arenaen kunne vært vanntett, eller hvordan det kunne ha vært nok plass i arenaen til at krigsskip skulle ha beveget seg rundt. Det har vært antydet at nedtegnelsene enten har plasseringen feil eller at Colosseum opprinnelig inneholdt en bred kanal nedover den sentrale aksen (som senere skulle ha blitt erstattet av hypogeum).
I dag
Colosseum er i dag en stor turistattraksjon i Roma med tusenvis av turister hvert år som betaler for å se den indre arenaen, men inngangen for borgere av EU er delvis subsidiert og inngang er gratis for EU-borgere under atten eller over sekstifem år. Det er nå et museum dedikert til Eros i øverste etasje av den ytre veggen av bygningen. Deler av arenagulvet har blitt lagt på nytt. Under Colosseum ble nettverket av underjordiske passasjer som en gang ble brukt til å transportere ville dyr og gladiatorer til arenaen åpnet for publikum sommeren 2010.
Colosseum er også et sted for katolske seremonier i det 20. og 21. århundre. For eksempel leder pave Benedikt XVI en korsveisandakt i Colosseum på hvert år på langfredag.
Colosseum og de kristne
Det synes å være en utbredt oppfatning av at Colosseum var et sted der kristne i tidligere tider ble «kastet til løvene» eller drept på andre måter som underholdning. Det finnes ingen beviser eller nedtegnelser som viser at dette noen gang har skjedd her, og det er heller ingen kilder som dokumenterer at dette var en vanlig oppfatning før i det 16. århundre.
I middelalderen ble Colosseum åpenbart ikke ansett som et hellig sted. Bruken av det som en festning, og deretter som steinbrudd, viser hvor lite åndelig betydning som var knyttet til byggverket på et tidspunkt da steder som ble assosiert med martyrene ble høyt verdsatt. Det var ikke inkludert i reiserutene som ble brukt av pilegrimer eller i verk som det 12. århundres Mirabilia Urbis Romae («Romas vindundre»), som hevder at Circus Flaminius - ikke Colosseum - var stedet for martyrdødsfall. Deler av Colosseum var riktignok bebodd av en kristen orden, men dette var tydeligvis ikke av noen spesiell religiøs årsak.
Det ser ut til å ha vært først i det 16. og 17. århundre at Colosseum kom til å bli betraktet som et kristent sted. Pave Pius V (1566-1572) sies å ha anbefalt at pilegrimer samlet sand fra arenaen i Colosseum som en relikvie, med den begrunnelse at den var gjennomsyret av martyrenes blod. Dette synes å ha vært et mindre vanlig syn før det ble popularisert nesten et århundre senere av forfatteren Fioravante Martinelli, som er førte opp Colosseum øverst på en liste over steder som var hellige for martyrene i sin boken Roma ex ethnica sacra fra 1653.
Martinellis bok hadde tydeligvis en effekt på opinionen. Som svar på Cardinal Altieris forslag noen år senere om å gjøre Colosseum om til en tyrefekterarena publiserte Carlo Tomassi en pamflett i protest mot det han betraktet som en vanhellig handling. Den påfølgende striden fikk pave Klemens X til å lukke Colosseums utvendige arkader og erklære stedet en helligdom. Likevel fortsatte utvinning av stein fra Colosseum i en tid etter dette.
Pave Benedikt XIV (1740-1758) forbød utvinning av stein fra Colosseum og holdt religiøse seremonier der. Benedetto Giuseppe Labre, også kjent som St. Benedikt, tilbrakte de siste årene av sitt liv innenfor murene til Colosseum, hvor han levde på almisser fram til han døde i 1783. Flere paver finansierte i det 19. århundre reparasjoner og restaurering av Colosseum, og det holder fortsatt en kristen tilknytning i dag. Det står kors på flere punkter rundt arenaen og hver langfredag leder paven en korsveisprosesjon i amfiteatret.
Flora
Colosseum har en bred og godt dokumentert florahistorie helt siden legen og urtespesialisten Domenico Panaroli skrev den første katalogen over plantene der i 1643. På 1800-tallet var det tre opptellinger av plantevekster i Colosseum, fulgt av en i 1951, og en foretatt i 2001 av Giulia Caneva fra universitetet i Roma. Plantelisten er på 684 arter gjennom tidene, med et høydepunkt i 1855, da 420 plantearter ble funnet, et antall som er sunket til 242 i dag. Det ble i 1871 gjort et forsøk på å utrydde vegetasjonen på grunn av bekymringer over skadene som vegetasjonen påførte murene, men mye av plantelivet har kommet tilbake. Av artene først identifisert av Panaroli er 200 fortsatt å finne i Colosseum.
Variasjonen av planter kan forklares med endringer i klimaet i Roma gjennom århundrene, det var mye kaldere og fuktigere her på 1600-tallet. En annen, mer romantisk forklaring som ofte er gitt er at frø uforvarende har blitt fraktet hit med dyrene som ble tatt hit fra alle hjørner av imperiet. Dette kan gi en forklaring på at en del av plantene som finnes her i utgangspunktet er fremmede for området.
Ingun Montgomery
Ingun Margareta Montgomery (født 14. april 1936 i Uppsala) er en svensk-norsk teolog og professor emerita ved Universitetet i Oslo. Hun var den første kvinnelige professoren i teologi i Norge.
Ingun Montgomery ble cand. theol. fra Universitetet i Uppsala i 1962 og tok doktorgraden ved Universitetet i Bergen i 1971 med en avhandling om «religion og politikk i meningsskiftet mellom kongemakt og presteskap i Sverige 1593–1608». Fra 1972 var hun amanuensis ved samme universitet, og fra 1977 professor ved Universitetet i Uppsala, som den første kvinnelige professoren i teologi ved et nordisk universitet. Fra 1979 var hun professor i kirkehistorie ved Universitetet i Oslo.
Hun er gift med den klassiske filologen Hugo Montgomery.
Anton Ludvig Faye
Anton Ludvig Faye (født 23. oktober 1845 i Skien, død 30. april 1916 i Kristiania) var en norsk lege og sanitetsoffiser som også forsket på medisinsk historie.
Etter examen artium 1862 fra Christiania katedralskole tok han reserveoffiser-skolen i 1864 og var ulønnet secondløytnant i Throndhjemske Infanteribrigade 1864–69. Han ble cand.med. den 29. mai 1869 ved Det Kongelige Frederiks Universitet og jobbet ved flere sykehus i Kristiania, som Fødselsstiftelsen og Rikshospitalet. Han foretok også flere studiereiser og kunne motta en dr.med. i 1875 på avhandlingen Nogle Undersøgelser angaaende nyfødte Børns Ernærings-Forhold. Dette var første avlagte doktorgrad i medisin ved Det Kongelige Frederiks Universitet siden 1842, da hans far Frans Christian Faye disputerte. Anton bidro heretter med forelesninger om medisinens historie, samt fortsatte sin militære karriere, først i et av jægerkorpsene 1875–81. Han ble innvalgt i Det Norske Videnskaps-Akademi i 1886. For Den Norske Turistforening var han i styret 1887–1907. Ridder av St. Olavs Orden og kommandør i 2. klasse i 1904. Den svenske Vasaordenen mottok han 1901, også der kommandør i 2. klasse.
Hans far var kongens livlege og medisinsk professor Frans Christian Faye (1806–90); moren var Sophie Lovise Kaltenborn (1821–67). I 1885 giftet Anton seg med Angelique Constance Trampe (1866–92), datter av kommandørkaptein Jens Edvard Trampe i Trondheim.
Produkt (økonomi)
Et produkt er innen økonomi og markedsføring hva som helst som kan bli frembudt for salg gjennom markeder. I samfunnsøkonomi brukes ofte det beslektede begrepet gode som en samlebetegnelse for varer og tjenester.
Produkter kan være henholdsvis fysiske produkt, eller immaterielle produkt (tjenester o.l.)
Yoruba, et vestafrikansk folks myter og dikt
Yoruba, et vestafrikansk folks myter og dikt er en bok i Bokklubbens serie Verdens Hellige Skrifter, utgitt i 2007. Boken er redigert av Helge Rønning og inneholder mytologiske fortellinger og andre religiøse tekster fra jorubareligionen som har sitt utspring blant jorubafolket i det sørvestre Nigeria og noen av nabolandene.
Colin Reitz
Colin Robert Reitz (født 6. april 1960 i London) er en tidligere friidrettsutøver fra Storbritannia, best kjent for sin bronsemedalje på 3000 meter hinder fra VM i Helsingfors i 1983. Under OL i Los Angeles året etter tok han femteplass på samme distanse. Reitz har en personlig rekord på 8:12.11 satt i Brussel 5. september 1986.
Tennis under Panamerikanske leker 1951
Tennis under Panamerikanske leker 1951. Tennis var med som en av sytten sporter i de første Panamerikanske leker 1951 som ble arrangert i Buenos Aires i Argentina fra 25. februar til 3. mars. Det var single- og doubleturneringer for både menn og damer og en mixdoubleturnering.
Liste over formennene for Den estiske sosialistiske sovjetrepublikks øverste sovjet
Formannen for Den estiske sosialistiske sovjetrepublikks øverste sovjet var leder for nasjonalforsamlingen. Formannen for Republikken Estlands øverste råd var statsoverhode. Presidenten for Republikkens øverste råd var nasjonalforsamlingens leder.
Qazvin (provins)
Qazvin (persisk: استان قزوین‎ Ostān-e Qazvīn) er en av de trettien provinsene i Iran. Provinsens areal er 15 567 km². I 2016 hadde Qazvin 1 273 761 innbyggere. Administrasjonssenteret ligger i byen Qazvin.
Hafslund kraftverk
Hafslund kraftverk er et vannkraftverk i Glomma i Sarpsborg kommune i Viken fylke. Kraftverket utnytter et fall på 20,5 meter i Sarpefossen og er et elvekraftverk. Inntaket ligger nedstrøms Sarpebrua i Knut Bryns vei 2 og er det mest synlige av de tre kraftverkene i Sarpefossen.
Allerede i 1896 begynte et interessentfellseskap byggingen av kraftverket, og produksjonen startet i 1899. Kraften ble opprinnelig hovedsakelig brukt i Hafslund smelteverk.
Kraftverket er ombygget og oppgradert flere ganger, og består nå av fire francisturbiner som ble installert i 1936, 1937, 1954 og 1955.
Huang Zhihong
Huang Zhihong (forenklet kinesisk: 黄志红, tradisjonell kinesisk: 黃志紅, født 7. mai 1965 i Lanxi i Zhejiang) er en tidligere kinesisk friidrettsutøver og verdensmester i kulestøt. Hun tok sølv under OL 1992 i Barcelona, og vant VM i årene før og etter. Hennes beste resultat er på 21,52 m, fra Beijing i 1990.
Hafslund kraftverk
Det ble utført en stor rehabilitering i perioden 2015 - 2021, til en kostnad på 78 millioner kroner. Tre turbiner har nye løpehjul, og generatorene er overhalt.
Maksimal kapasitet etter rehabilitering er 33 MW, og den midlere årsproduksjon er på 188 GWh.
Hafslund kraftverk eies av Hafslund Produksjon. Etter restrukturering av Hafslund ASA i 2017 eies Hafslund Produksjon fra 4. august 2017 av E-CO Energi (90 prosent).
Eflani
Eflani er en by med 8 085 innbyggere (2017) i den tyrkiske provinsen Karabük. Den ligger nordøst for Safranbolu, nordvest for Araç, sørøst for Ulus og sørvest for Pınarbaşı.
Sarp kraftverk
Sarp kraftverk er et vannkraftverk i Sarpsborg kommune i Viken fylke. Inntaket ligger på østsiden av Glomma oppstrøms Sarpebrua i Øyveien 2. Kraftverket utnytter et fall på 20,5 meter i Sarpefossen og er et elvekraftverk. Kraftverket er for en stor del innsprengt i fjell.
Kraftverket ble bygd i 1978 og har installert en kaplanturbin. Denne turbinene er blant de største kaplanturbinene i Norge med en diameter på 7,3 meter. Installert effekt er på 80 MW, og midlere årsproduksjon er 530 GWh.
Kraftverket har en slukevne på ca. 450 m³/s. Flommen i 1995 viste betydningen av at Sarp kraftverk kan opprettholde full slukevne i flomsituasjoner.
Kraftverket eies med 50 prosent av Sarp Kraftstasjon AS og 50 prosent av Sarpsfoss Limited, som eies av Orkla ASA. Etter restrukturering av Hafslund ASA i 2017 eies Sarp Kraftstasjon AS fra 4. august 2017 av E-CO Energi (90 prosent).
Nitritt
Nitritt har kjemisk formel NO2-. Den er giftig for dyr og planter, men dels føres det med vannbevegelsen bort fra de øverste jordlagene, og dels kan visse bakterier omsette ionene til nitrogengass. Derfor er nitrittskader sjeldne, med mindre ionene har nådd ned til grunnvannet. I så fall kan sårbare personer (især barn under to år) skades alvorlig av forgiftning med nitrosaminer som dannes i tarmen.
Nitritt brukes som konserveringsmiddel i matvareindustrien (hamburgerrygg, saltkjøtt, pølser og annet kjøttpålegg). Ved behandling med nitritt beholdes en lyserød farge, som skjuler den grå tonen som oppstår når kjøttet oksideres.
Nitritt er også en relativt spesifikk og sensitiv markør for urinveisinfeksjon. Forekomsten av nitritt i urinen kan testes enkelt ved urinstix, som for eksempel Combur. I urin finnes naturlig nitrat, og mange bakterier som forårsaker urinveisinfeksjon har evnen til å omdanne nitrat til nitritt. Dette gjelder dog ikke for Pseudomonas species, enterokokker og stafylokokker, siden ingen av disse bakteriene kan redusere nitrat til nitritt. Statistisk sett er disse bakteriene mye sjeldnere forekommende ved urinveisinfeksjon enn f.eks. den vanlige E. coli, som kan omdanne nitrat til nitritt. Når man finner nitritt i urin, er det altså et relativt sikkert tegn på at man har urinveisinfeksjon, slik at det bør settes opp "Uricult" til dyrking som ved oppvekst av bakterier sendes inn til et mikrobiologisk laboratorium. Det er viktig å merke seg at en positiv nitrittest ikke sier noe om det foreligger faktisk bakterier i urinen, heller ikke hvilken type eller konsentrasjon – alt sammen forhold som er avgjørende for behandlingen.
Gregory Arkhurst
Gregory Arkhurst (født 6. mai 1976) er en ivoriansk svømmer.
Han representerte Elfenbenskysten under Sommer-OL 2004 i Athen, der han ble utslått i forsøksheatet i 50 meter fri.
Sofija Novoselić
Sofija Novoselić (født 18. januar 1990) er en kroatisk alpinist.
Hun debuterte i verdenscupen i alpint 11. november 2006, men hun har aldri plassert seg blant de 30 beste i noe verdenscuprenn.
Novoselić deltok for Kroatia under Vinter-OL 2010 og oppnådde en 39.-plass i slalåm som beste resultat.
Hettemåser
Hettemåser er en ikke-systematisk gruppe av måsene med hettelignende tegninger på hodet.
Derimot hører ikke alle måser med svarte hetter (f.eks. lattermåse og mongolhettemåse) til hettemåsene. Det fins heller ikke noe anerkjent vitenskapelig navn for gruppen, selv om den ofte ble betegnet som «underslekten» Larus (Croicocephalus).
I og med at de andre måsene i «slekten» Larus er nærmere beslektet med f.eks. rosenmåse (Rhodostetia rosea) enn med hettemåsene, har det også blitt foreslått å skille ut hettemåsene i en egen «slekt», Croicocephalus.
Én av de elleve artene (hettemåsa) hekker i Norge.
Babij Jar (band)
Babij Jar er et norsk rockeband tablert i 1979 med tilknytning til new wave-miljøet på 1980-tallet i Oslo. Musikalsk er bandet inspirert blant annet av Velvet Underground, Iggy Pop og fransk chanson-tradisjon. Bandnavnet er hentet fra en massakre under andre verdenskrig, i Babij Jar i Ukraina. De senere årene har Babij Jar hatt sporadiske konserter, blant annet med et program av Lou Reed-klassikere.
Øst-Aserbajdsjan
Øst-Aserbajdsjan (persisk: استان آذربایجان شرقی‎ Ostān-e Āzarbāijān-e Sharqi, azeri: شرقی آذربایجان اوستانی / Şərqi Azərbaycan ostanı) er en av de trettien provinsene i Iran. Provinsens areal er 45 651 km² og ligger i den nordvestlige delen av landet. I 2016 hadde Øst-Aserbajdsjan 3 909 652 innbyggere. Administrasjonssenteret ligger i byen Tabriz.
De fleste innbyggerne er etniske aserbajdsjanere som snakker et tyrkisk språk som ikke er beslektet med persisk.
Lyngheipraktvikler
Lyngheipraktvikler (Eupoecilia angustana) er en sommerfugl som tilhører familien viklere (Tortricidae).
Levevis
Det er beskrevet flere former av denne arten som har litt ulike næringsplanter. Larvene utvikler seg i et silkespinn på blomster, men kan utnytte mange ulike næringsplanter, blant andre lyng, timian og ryllik. De voksne sommerfuglene flyr mellom juni-september.
Type 97 LMG
Type 97 lett maskingevær (九七式車載重機関銃 – Kyūnana-shiki Shasai-jūkikanjū?) var standard maskingevær på panservogner i den japanske hær under andre verdenskrig. Den ble også brukt som lett maskingevær av infanteriet.
Lene G. Storløkken
Lene Glesåsen Storløkken (født 20. juni 1981 i Lørenskog) er en norsk tidligere fotballspiller. Hun er tvillingsøster til Hege Storløkken som også er tidligere fotballspiller. Tidligere klubber er Athene Moss, Setskog/Høland og Kurland.
Hun har spilt 15 A-landskamper på landslaget, og scoret ett mål – mot Finland i Algarve Cup. Storløkken har også spilt 45 kamper for fire norske aldersbestemte landslag. Hun har to seriesølv og cupsølv.
Mahasamund (distrikt)
Mahasamund (hindi: महासमुन्द जिला ) er et distrikt i den indiske delstaten Chhattisgarh. Distriktets hovedstad er Mahasamund.
Demografi
Ved folketellingen i 2011 var det 1,032,275 innbyggere i distriktet, mot 860,257 i 2001. Den urbane befolkningen utgjør 11,64 % av befolkningen.
Barn i alderen 0 til 6 år utgjorde 12,73 % i 2011 mot 15,89 % i 2001. Antallet jenter i den alderen per tusen gutter er 960 i 2011 mot 979 i 2001.
Venturi
Bilprodusenten produserte også biler til profesjonelle løp, blant annet til 24-timersløpet på Le Mans. De lagde også understell til Formel 1-biler. Løpsbilen deres var basert på Atlantique-modellene, og ble navngitt 400 GTR
I 2001 kjøpte Gildo Pallanca Pastor, en monegask og millionær, Venturi og endret produksjonen fra sportsbiler til elektriske biler.
Yenice (Karabük)
Yenice er en by med 20 057 innbyggere (2017) i den tyrkiske provinsen Karabük. Den ligger nordvest for Karabük, sørvest for Gökçebey og vest for Safranbolu.
Svarthoda måser
De svarthoda måsene er en delgruppe av måsene. Det «uoffisielle» navnet på gruppen henviser til at de fleste av de seks artene har svarte hoder (unntaket er middelhavsmåsa). Derimot hører ikke alle måser med svarte hoder (f.eks. amurdverg- og lavamåse) til de svarthoda måsene. Det fins heller ikke noe anerkjent vitenskapelig navn for gruppen, selv om det har blitt foreslått å sammenfatte de svarthoda måsene i «slekten» Ichthyaetus.
Ingen av artene som regnes til de svarthoda måsene, hekker i Norge.
Sunndal
Med et areal på 1,700 km² er dette den største kommunen i Møre og Romsdal. Kommunesenteret ligger på Sunndalsøra. Viktige næringsveier er landbruk, industri og handel, hvor Hydro Aluminium Sunndal er den største arbeidsgiveren.
Sør og vest i kommunen ligger Dovrefjell-Sunndalsfjella nasjonalpark. Sunndal er mest kjent for sin fine natur og de høye fjellene. Sunndal er også kjent for sin lakseelv, Driva. Sunndalsfjella har 259 isbreer og 23 fjelltopper over 1 800 m. Vinnufonna er den største isbre i Møre og Romsdal, og den er også den største isbreen i området mellom Svartisen og Jostedalsbreen.
Vinnufallet er Norges høyeste foss med samlet fallhøyde på ca. 860 meter. Den er rangert som den sjette høyeste foss i verden.
Geografi
Sunndal kommune ligger på Indre Nordmøre i Møre og Romsdal fylke. Kommunen har 6 920 innbyggere (tall pr. 2021). Av disse bor 4 240 i kommunesenteret, Sunndalsøra.
Sunndal er 1 712 km² og er den største kommunen i fylket i utstrekning. Området har høye fjell, fjorder og flere dalbunner hvor Sunndalen er hoveddalføre. Kommunen består av 58 % utmark, 12 % skog og 1,3 % dyrka mark. Om lag 67 % av kommunens areal er vernet etter naturvernloven og 1/3 av Dovrefjell–Sunndalsfjella nasjonalpark ligger i Sunndal.
Nord-Europa s høyeste fjell rett opp fra havnivå, Storkalkinn (1 880 m), ligger i Sunndal kommune. Fjellet kan bestiges (dagstur) og på toppen er det utsikt helt ut til Grip.
Storskrymten (1985 moh.) markerer grensen mellom de tre kommunene og fylkene Sunndal (Møre og Romdsdal), Oppdal (Sør-Trøndelag) og Lesja (Oppland).
Driva munner ut i Sunndalsfjorden og den er en av Europa s beste elver for sjøørretfiske. Kommunen er kjent for sine gode muligheter for friluftsliv, jakt og fiske. Det er over 300 små og store ferskvann, flere elver med laks og ørret, to fjorder, 259 isbreer og 23 fjelltopper over 1 800 m.
Næringsstruktur
Sunndal er en industri- og handelskommune hvor i underkant av 50 % er sysselsatt i sekundærnæringen (industri, kraft/vannforsyning og bygg/anlegg). Tilsvarende andel er sysselsatt i tertiærnæringen, først og fremst innen varehandel og offentlig tjenesteyting.
Norsk Hydros aluminiumsverk på Sunndalsøra er det største i Europa, og den største arbeidsplassen i Sunndal kommune med rundt 900 ansatte. Kommunen har også et relativt stort forsknings-miljø både ved Norsk Hydro og ved NOFIMA AS, tidligere Institutt for Akvakulturforskning.
Kultur
Sunndal kommune har et moderne kulturhus med kinotilbud, kulturskole, pensjonistsenter, sportshall med klatrevegg, svømmehall med varmtvanns-basseng, fotballstadion, kunstgressbane og 15 gressbaner/-løkker rundt om i kommunen. I løpet av året arrangeres flere ulike kultur- og idretts-arrangement i kommunen. I juni hvert år avholdes eksempelvis Musikkspillet Lady Arbuthnott og Hydro Cup, regionens største fotballturnering for aldersbestemte grupper.
Klima
Våren kommer relativt tidlig til Sunndal. Klimaet er relativt tørt, med gjennomsnittlig 920 mm nedbør pr. år, dvs. omtrent det samme som Oslo (763 mm) og vesentlig lavere enn Molde (1 500 mm). Laveste nedbørnormal i perioden 1961-1990 hadde Hafsås (698 moh) med 675 mm, høyest Innerdal (403 moh) med 1547 mm.
Værstasjonen Sunndalsøra har flere norske varmerekorder, blant annet høyeste målte maksimumstemperatur i Norge både i januar, februar og desember med temperaturer over 18 grader. Som i mange andre vestlandsdaler som Tafjord (konkurrent om høye vintertemperaturer) skyldes dette fønvind ved sørøst og nedbør på Østlandet.
Federación Anarquista Ibérica
Federación Anarquista Ibérica eller FAI (Den iberiske anarkistiske føderasjonen) er en militant spansk anarkistisk organisasjon med nære bånd til fagforeningen Confederación Nacional del Trabajo (CNT). Ofte blir organisasjonsnavnet forkortet til CNT-FAI på grunn av de to organisasjonenes nære bånd.
Historie
Organisasjonen ble grunnlagt i Valencia i 1927 (etter et forberedende møte året i forveien i Marseille, Frankrike) som et forsøk på å holde CNT anarkistisk og motarbeide byråkratisering av fagorganisasjonen. En fryktet for at CNT skulle utvikle seg til å få for nære bånd til kapitalen, i stedet for å representere arbeiderklassen. Dette ble satt enda mer på spissen da Miguel Primo de Rivera tok makten i et statskupp i 1923 og innførte et diktatur.
Ragnvald A. Tamber
Ragnvald Andreassen Tamber (født 10. april 1913 i Øvre Eiker, død 14. september 1973 i Bærum ) var en norsk offiser i Sjøforsvaret. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse. Etter krigen var han i ledelsen i Sjøforsvaret og endte som kontreadmiral.
Hugo Montgomery
Hugo J.C. Montgomery (født 1932) er en svensk klassisk filolog.
Hugo Montgomery studerte ved Universitetet i Uppsala og tok doktorgraden med en avhandling om «fortellerteknikken hos Herodot, Thukydides, Xenophon og Arrianos» i 1965. Fra 1967 var han dosent i antikkens historie ved Universitetet i Bergen. Fra 1987 til 2002 var han professor ved Universitetet i Oslo.
Han er gift med kirkehistorikeren Ingun Montgomery.
Ragnvald A. Tamber
Andre verdenskrig
Ragnvald A. Tamber ble sjøoffiser i 1937 og fikk i 1939 løytnants grad. . Under felttoget i Norge i 1940 var han sjef på torpedobåten «Laks». Senere kom Tamber seg til Storbritannia der han gikk inn i de norske styrkene. Tamber kom i tjeneste i det norske motortorpedobåtvåpenet, som ble bygd opp i Storbritannia, og som opererte i Den engelske kanal og senere fra Shetland til norskekysten. Han ble først sjef for MTB og senere for MTB-flotiljen. Han deltok i 1941 han i Lofotraidet. Samme år kom han til Svalbard, der han av den britiske admiral Philip Vian ble utnevnt til militærguvernør. I januar 1943 var han sjef for MTB-flotiljen som deltok i aksjonen mot Stordø Kisgruver. Han ble forfremmet til orlogskaptein i 1944.
Etter krigen
Etter krigen fortsatte Tamber i Sjøforsvaret. I 1945 gjennomgikk han britisk stabskurs i Greenwich. Han var assisterende marineattaché i USA og Canada fra 1952 til 1955. I 1954 ble han kommandørkaptein og i 1956 ble han utnevnt til kommandør og sjef for Kysteskadren. Tamber tok 1955 til 1956 Forsvarets høgskole. Han ble i 1959 utnevnt til kontreadmiral. I årene 1959 til 1962 var Tamber nestkommanderende for Sjøforsvaret og fra 1962 til 1966 var han marineattaché i USA. Han satt fra 1962 av også som representant i NATOs faste militære råd. I 1966 ble han utnevnt til sjef for Sjøforsvarskommando Nord-Norge i Bodø, en stilling han hadde til 1970.
Utmerkelser
Løytnant Tamber ble i statsråd 19. juni 1942 tildelt Krigskorset «For dyktig ledelse av sitt fartøy - M.T.B. 6 - under operasjoner i den Engelske Kanal sommeren og høsten 1940 og for ypperlig utnyttelse av sitt fartøy og mannskap under angrep på Calais havn mellom 8. og 9. september 1940.» Han ble også hedret med St. Olavsmedaljen med ekegren, Krigsmedaljen, Deltagermedaljen med rosett og Haakon VIIs 70-årsmedalje. Av britene ble Tamber dekorert med Distinguished Service Cross, Defence Medal, 1939–1945 Star og Atlantic Star med rosett.
Rasmus Seebach
Rasmus Seebach (født 28. mars 1980) er en dansk sanger/låtskriver og produsent.
Karriere
Siden 1990-tallet har Seebach sammen med sin bror Nicolai Seebach skrevet og produsert låter til både danske og utenlandske artister, men først i april 2009 solodebuterte han med singelen «Engel». Året etter slapp han singelen «Natteravn» som ble en hit i både Danmark og Sverige. Låten var egentlig en bonuslåt på Seebachs album med samme navn, men ble raskt mer populær enn noen av de andre låtene i Sverige.
Mauricio Prudencio
Mauricio Prudencio (født 24. februar 1980) er en boliviansk svømmer.
Han representerte Bolivia under Sommer-OL 2004 i Athen, der han ble utslått i forsøksheatet i 50 meter fri.
Federación Anarquista Ibérica
Historie
Det hegemoniet som FAI utøvde over CNT fikk mer moderate syndikalister under ledelse av Ángel Pestaña å etter hvert trekke seg ut og danne Syndikalistpartiet i 1931.
En rekke FAI-medlemmer kjempet på Den andre spanske republikks side mot Francisco Franco under den spanske borgerkrigen.
Chlorocala hypoxantha
Chlorocala hypoxantha er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor ( millimeter), avlang, blank gullbasse.
Levevis
Larvene utvikler seg i død ved som er angrepet av hvitråte. De voksne billene kommer gjerne til sevjeutfloder og andre steder der søte plantsafter er tilgjengelige.
Utbredelse
Arten er kjent fra Sierra Leone.
Park Seung-ju
Park Seung-ju (født 15. september 1990) er en sørkoreansk skøyteløper som konkurrerer i hurtigløp. Hun representerte landet sitt under Vinter-OL 2014 i Sotsji, der hennes beste individuelle resultat var nummer 26 på 500 meter.
Familie
Hennes yngre søsken, som begge konkurrerer i kortbaneløp søsteren Park Seung-hi (1992) og broderen Park Se-yeong (1993) deltok også under Vinter-OL 2014 i Sotsji. Begge søsken er verdensmestere i kortbaneløp, Seung-hi ble i tillegg olympisk mester i Sotsji. Seung-hi deltar også i hurtigløp og var med i enkeltdistanse-VM 2015 i Heerenveen, Nederland.
Ministerium
Ministerium betegner
Om norske forhold er uttrykket i begge betydninger lite brukt i dag, men i Danmark er det levende. Tilsvarende ord er også i bruk på mange andre språk, og dette trekker lett over til norsk ved oversettelser, for eksempel ved at Foreign Ministry blir til Utenriksministeriet.
Gospel and Drinking Songs
Gospel and Drinking Songs er en EP med Olav Larsen & The Alabama Rodeo Stars, utgitt i 2005.
Tiiu Nurmberg
Tiiu Nurmberg (født 5. januar 1982) er en estisk tidligere alpinist.
Hun debuterte i verdenscupen i alpint 4. februar 2006, men har aldri plassert seg blant de 30 beste i noe verdenscuprenn.
Nurmberg deltok i Vinter-OL 2006 og representere også Estland under Vinter-OL 2010. I 2010 oppnådde hun en 42.-plass i slalåm som beste resultat. Hennes beste resultatet fra VM i alpint er fra 2005 da hun ble nr. 38 i Super-G. Hun deltok også i VM i alpint 2007.
Sjøfugler
Sjøfugler er en økologisk gruppe med fugler som har sterk tilknytning til havet, men det er ikke en taksonomisk gruppe. Sjøfuglene kan grupperes i fem undergrupper, etter hvor og hvordan de ernærer seg: pelagisk dykkende sjøfugl, pelagisk overflatebeitende sjøfugl, kystbundne dykkende sjøfugl, kystbundne overflatebeitende sjøfugl, og fjæretilknyttede arter.
Artene som vanligvis regnes med til sjøfuglene tilhører gruppene alkefugler, fregattfugler, måsefugler, pelikaner, pingviner, skarver, slangehalser, stormfugler, suler og tropikkfugler. Også slirenebbene regnes ofte som sjøfugler.
Hos mange sjøfugler er vingene sorte ytterst, spesielt blant fugler som tilbringer det meste av tiden på vingene. En ny studie (2021) har avdekt at den sorte eller svært mørke ytterdelen på vingene gir sjøfuglene en aerodynamisk fordel, fordi den mørke fargen reduserer luftmotstanden.
Sjøfugler lever for det meste av fisk, krepsdyr og bløtdyr som de enten fanger eller beiter i sjøen (noen arter også i innsjøer og elver). Enkelte arter (spesielt joer og måser) lever også av andre (sjø)fugler, enten som rovdyr eller som kleptoparasitter.
Den norske bestanden av sjøfugl ble av eksperter i 2005 estimert til cirka 2,9 millioner hekkende par, mens den nordatlantiske bestanden ble estimert til cirka 17–22 millioner hekkende par. I 2021 konkluderer SEAPOP med at; «Hekkesesongen 2020 er den dårligste hittil for norske sjøfugler».
Alois Dansou
Alois Dansou (født 1982) er en beninsk svømmer.
Sjøfugler
Gruppering av sjøfugler
Pelagisk dykkende sjøfugler består av fugler som tilbringer store deler av livet langt til havs. Artene er dyktige svømmere og dykkere som fanger maten på dypt vann. Enkelte av artene kan dykke til mer enn 100 m (dykk ned mot 200 m har blitt registrert). Vingene brukes som luffer når fuglene dykker og nebbet er konstruert slik at de kan fange fisk gjentatte ganger under et og samme dykk. Disse artene kommer som regel bare inn til kysten for å hekke, ofte i store kolonier. Artene tilbringer lite tid på vingene og er ikke spesielt dyktige flygere.
Alois Dansou
Han representerte Benin under Sommer-OL 2004 i Athen, der han ble utslått i forsøksheatet i 50 meter fri.
Sjøfugler
Gruppering av sjøfugler
Pelagisk overflatebeitende sjøfugler består av fugler som tilbringer store deler av livet langt til havs, både svømmende i havoverflaten og på vingene. Disse artene flyter gjerne lett i vannet. Mange av artene er såkalte stupdykkere, fugler som stuper ned i sjøen fra luften for å fange byttet på mindre dyp, mens andre beiter i overflaten eller like under. Artene er gode svømmere og som regel dyktige flygere, men dykkeegenskapene er begrenset i forhold til regulært dykkende sjøfugler.
Kystbundne dykkende sjøfugler består av fugler som tilbringer mesteparten av tiden i kystnære strøk på sjøen, i innsjøer eller elvemunninger. Artene er dyktige svømmere og dykkere som fanger maten i neddykket tilstand, men artene dykker ikke like dypt som pelagisk dykkende sjøfugler. Disse artene flyter gjerne tungt i vannet. Flere av artene er dessuten dyktige flygere. Artene i denne gruppen tilbringer ofte også mer tid på land, også utenom hekkesesongen.
Kystbundne overflatebeitende sjøfugler består av fugler som tilbringer mesteparten av tiden i kystnære strøk på sjøen, i innsjøer og elvemunninger – men noen av dem kan også etablere seg i innlandet, for eksempel gråmåke og fiskemåke. Dette er arter som flyter lett i vannet og er dyktige svømmere. Mange av artene er dessuten dyktige flygere. Fuglene beiter typisk på grunner eller i overflaten eller like under. Noen av artene kan også grupperes som våtmarkstilknyttede fuglearter, for eksempel grågås, kortnebbgås, ringgås, hvitkinngås, gravand og stokkand.
Fjæretilknyttede fuglearter består av fugler som i hovedsak ernærer seg i fjæra. Artene har typisk lange nebb og lange lemmer i forhold til andre arter, noe som setter dem i stand til å vade og livnære seg på grunt vann. Artene svømmer ikke og har ikke svømmehud mellom tærne.
Norske sjøfuglarter
Eksemplene nedenfor omhandler kun arter som hekker i Norge eller i norske farvann. Tabellen er nødvendigvis ikke komplett.
Kija
Kija (russisk: Ки́я) er ei elv i Tomsk og Kemerovo oblast i Russland. Den er ei sideelv til Tsjulym (i Obs nedbørfelt). Elva er 548 kilometer lang og har et nedbørfelt på 32 200 km². Elva har sitt utspring i fjellkjeden Kuznetskij Alatau og renner i en nord-nordvestlig retning. Den munner ut i Tsjulym rundt 40 kilometer oppstrøms fra byen Asino.
De viktigste sideelvene er fra høyre: Tjazjin og Tsjet, og fra venstre: Kozjakh og Antibes.
Byen Mariinsk ligger ved Kija.
Sammenlignende politikk
Sammenlignende politikk (Sampol) eller komparativ politikk (KP) er en av de fire dominante disiplinene innen moderne statsvitenskap. Den er særmerket som en deskriptiv disiplin som søker å utlede sentrale empiriske sammenhenger i politikken gjennom bruk av sammenliknende metode.
Politiske systemer som sammenliknes i KP er for eksempel forskjellige land, politiske institusjoner, og politiske massebevegelser. Ved å sammenlikne store mengder data mellom land, institusjoner, og befolkninger kan en finne sentrale statsvitenskapelige forhold ved hjelp av kvantitativ statistisk analyse (mer spesifikt multivariabel regresjonsanalyse), som er en forskningsmetode som er svært mye brukt i moderne KP.
Eksempelvis har man funnet lineære sammenhenger mellom regimestabilitet og høy BNP per capita (økonomisk velstand svarer til stabilt politisk styre), sammenheng mellom diktatur og forekomster av olje (ressursforbannelsen - diktaturer med store forekomster av naturressurser vil med svært lav sannsynlighet bli demokratiske), og sammenheng mellom monarki og velfungerende demokrati. Disse er alle sentrale politiske forhold som er utledet ved hjelp av komparativ forskningsmetode.
Forskerne Seymour Martin Lipset og Stein Rokkan er med sine vitenskapelige arbeider regnet blant grunnleggerne av denne grenen av statsvitenskap. Vanligvis er sammenlignende politikk underlagt mer allmenn statsvitenskap, men på Rokkans eget universitet, Universitetet i Bergen, har de et Institutt for sammenliknende politikk der det blir undervist i som et eget fag.
Sentrale spørsmål
Eksempler på spørsmål som forskes på i komparativ politikk:
Titan Quest
Titan Quest er et videospill utviklet av Ironlore og gitt ut av THQ. Spillet er et hack and slash–rollespill. Spillet er likt Blizzards Diablo-serie. Titan Quest byr på 8 klasser som kan kombineres til totalt 36 klasser. Det har også en flerspillerdel hvor man kan hjelpe eller få hjelp til å gjøre oppdrag hos andre spillere rundt om i verden. Titan Quest har også kommet med en expansion-pack som heter Titan Quest: Immortal Throne. Den byr på en ny enspiller-del, nye items, enchanting og mange andre små forbedringer.
Innhold og spillmotor
Spilleren innehar rollen som en helt som må sloss mot monstre i tre fantasi-verdener, som inkluderer oldtidens Egypt, Asia og Hellas. Spillet tar i bruk realistisk fysikk, dag og natt-effekter, ekte lyssetting og 3D-grafikk. Spillet handler for det meste om å slakte tusenvis av monstre for å gå opp i erfaringsnivå. Ved å drepe fiender kan man plukke opp det som de legger igjen av utstyr. Dette kan spilleren velge å bruke på sin egen karakter eller selge til forhandlere rundt om i spillet. Når man går opp i erfaringsnivå, vil man kunne forme karakteren sin ved å dele ut erfaringspoeng. Spillet ble også utgitt med en editor hvor spilleren kunne skape egne verdener, modifikasjoner og oppdrag. Immortal Throne-utvidelsen forandret ikke noe nevneverdig på hvordan spillet ble spilt, men la til mange nye områder og oppdrag for spilleren å gå løs på.
Norge under Vinter-OL 1956
Norge under Vinter-OL 1956. Førtifem sportsutøvere fra Norge, trettisju menn og åtte kvinner, deltok i seks grener under Vinter-OL 1956 i Cortina d'Ampezzo i Italia. De deltok i alpint, bobsleigh, langrenn, skihopping, skøyter og kombinert. Norge kom på sjuendeplass med to gull-, en sølv- og en bronsemedalje. Sverre Stenersen, som vant gull i kombinert, var norsk flaggbærer under åpningsseremonien.
30px|Alpint Alpine grener
Menn
Kvinner
30px|Langrenn Langrenn
Menn
Kvinner
Sukhoj Su-34
Sukhoj Su-34 (NATO-kallenavn: «Fullback» ) er en to-seters taktisk jagerbomber utviklet fra jagerflyet Su-27. Flyet hadde opprinnelig betegnelsen Su-27IB og prototypen fløy første gang under betegnelsen T-10V-1 13. april 1990. I 1994 ble flyet referert til som Su-34, året etter ble det presentert som Su-32 men er i dag kjent under betegnelsen Su-34 igjen.
Ved utgangen av 2017 var 114 fly, derav syv prototyper, i aktiv tjeneste.
Cermaq Group
Cermaq Group AS er et sjømatselskap med virksomhet innenfor havbruk, hovedsakelig oppdrett av laks og ørret. Selskapet er et heleid datterselskap av Mitsubishi Corporation, og et av verdens største innen lakseoppdrett.
Historie
Selskapet ble opprettet i desember 1994 ved at forretningsdelen i Statens kornforretning ble skilt ut til et eget foretak, da med navnet Statkorn Holding. Cermaq utvidet i tiden med norsk eierskap oppdrettsvirksomheten fra Norge til Chile og Canada.
Allerede fra starten hadde Statkorn Holding en liten eierandel i et lite fiskefôrselskap som etter hvert vokste til NorAqua. Veien fra jordbruksnæringen og over til fiskenæringen startet imidlertid for alvor i september 1999 da Statkorn Holdnings daværende datterselskap Stormøllen, som produserte kraftfôr, ble solgt til Felleskjøpet, mens Statkorn Holdning kjøpte Felleskjøpets fiskefôraksjer.
Statkorn Holding var 100 % statseid fram til og med 1998, da staten solgte seg ned til 80 %. Deretter ble det i 1999 gitt klarsignal fra Stortinget om videre salg av inntil 25 % av aksjene med mål om å selge ned til 51 %.
I mars 2000 kjøpte Statkorn Holding så EWOS for 1,8 milliarder kroner. Aktivitetene i NorAqua ble slått sammen med EWOS' aktiviteter i Norge. Styret i selskapet ønsket ytterligere ekspansjon også utenfor Norge, og Statkorn Holding kjøpte så, med Stortingets godkjennelse, opp oppdrettsselskaper i Chile, Canada og Skottland. Selskapet skiftet navn til Cermaq i 2001. Navnet Cermaq var en forkortelse for Cereals and Marine Aquaculture (engelsk for «korn og marin akvakultur»).
Dáin I
Dáin I var en dverg i J.R.R. Tolkiens Midgard. Han ble født i år 2440 i det tredje tidevervet. Dáin var konge av Durins folk, og tok over tronen da hans far, Náin II, døde i år 2585. Under Dáins styre fortsatte dragene å angripe dvergene i Ered Mithrin. Dáin selv ble drept av en drage i 2589 i det tredje tidevervet, og Ered Mithrin ble forlatt av dvergene. Han var den siste kongen av all Durins folk. Hans etterfølger var hans egen eldste sønn,Thrór, som vendte tilbake til Erebor, og gjorde et forsøk på å gjenvinne Moria, men det var ikke vellykket. Dáin hadde også to andre sønner som het Frór og Grór.
Cermaq Group
Historie
I november 2000 ble det åpnet for statlig nedsalg helt til 34 %, men det ble ikke gjennomført ytterligere nedsalg før i oktober 2005. da statens eierandel ble redusert fra 79,38 % til 43,54 % i forbindelse med børsnotering av selskapet. I mellomtiden ble selskapet fra 1. juli 2001 ført over fra Landbruksdepartementet til Nærings- og handelsdepartementet.
I 2013 kjøpte staten seg opp igjen til en eierandel på 59,17 prosent.
EWOS ble solgt til oppkjøpsfondene Altor og Bain Capital i juli 2013. Den 20. oktober 2014 aksepterte Nærings- og fiskeridepartementet å selge statens aksjer i Cermaq til det japanske selskapet Mitsubishi Corporation. Cermaq er etter dette et heleid datterselskap av Mitsubishi Corporation.
Nuer
Nuer er et afrikansk folk i Sør-Sudan som teller cirka en million. Borgerkrig har ført til at mange er flyktet til Etiopia og Sudan, og da i særdeleshe til Khartoum.
Nuer har i historien ofte befunnet seg i konflikt med sine naboer dinkafolket; de to er de største folkegruppene i Sør-Sudan. Under borgerkrigen i Sudan kjempet mange av dem sammen i den sudanesiske opprørshæren mot araberne under en dinkaleder, men de historiske motsetningene spiller fortsatt en viktig rolle.
Bare et fåtall er kristne.
Nuerne har beholdt sin kulturelle egenart i større omfang en mange andre afrikanske folk. Folket er kjent for sin astronomiske interesse. De har egne navn på stjerner og egne stjernebilder. De utmerker seg i likhet med dinka også ved sin særegne kroppskunst: ved en voksenrite lar de brenne inn eller skjære inn arr i huden.
Røyking (mat)
Røyking, eller røking, er en gammel tilberednings- og konserveringsmetode for kjøtt og fisk. Røkt mat får en særpreget røyksmak som mange liker. Der røyking tidligere ble benyttet som en konserveringsmetode, er den konserverende effekten begrenset, og røyking benyttes i dag i hovedsak for å gi smak og aroma til maten. Syrer som senker pH på overflaten og andre kjemiske stoffer i røyken hemmer bakterievekst og mugg, og kan til dels også drepe bakterier. Røyking alene gir ikke fullgod konservering og brukes i kombinasjon med tørking og salting. Røyken hindrer også fett å bli harskt. Særlig i fuktig og relativt mildt klima beskytter røyking overflaten av kjøttet mot angrep fra mikroorganismer, blant annet ved at røyken bidrar til å tørke ut overflaten. Fettstoffene i skinke, sild og makrell kan harskne og røyken beskytter mot harskning. Røyken kan avsette mulig helseskadelige stoffer i maten og helsemyndighetene anbefaler å ikke spise røykt mat for ofte. Røyking blir benyttet sammen med andre konserveringsmetoder som salting, pakking i vakuum eller modifisert atmosfære (MAP) og kjøling. Ifølge mattilsynet kan både mat røkt på tradisjonelt vis og ved hjelp av flytende røyk kalles røkte, men dersom flytende røyk er benyttet, skal dette merkes med «røykaroma» i ingredienslisten.
At pinnekjøtt som kun er saltet og tørket er brunt mens det som er røkt er burgunderrødt skyldes at røykingen reduserer proteinet myoglobin til nitrosomyoglobin som har den karakteristiske rødfargen, mens myoglobin som eksponeres for luft blir til metmyoglobin som er brunt.
Historie
Røyking er en svært gammel konserveringsmetode. Røyk i kombinasjon med salting og tørking har i mange hundre år gitt maten en attraktiv smak og aroma. Trolig oppsto metoden i røykstuer eller årestuer der røyken gikk ut i rommet fra ildstedet og ut ljoren. Folk som hadde kjøtt eller fisk hengende opp under taket nær ljoren oppdaget trolig at maten der ikke mugnet eller harsknet. Ved Middelhavet er saltet og røykt kjent fra 1000 år f.Kr. I Norge er røykelaks relativt nytt, det ble vanlig på 1800-tallet. Tradisjonelt ble laks saltet i tønner som spekelaks. Olaus Magnus skriver at røyket, saltet og tørket mat var populært i Norden, han kjente også til at laks ble røykt. Særlig lår av svin (spekeskinke) har blitt røykt, og til dels lår av okse. Røyking har særlig vært vanlig i kyststrøk med mye nedbør noe som antyder erfaringskunnskap. Pinnekjøtt blir ofte røykt, særlig i områder på Vestlandet der det har lange tradisjoner. Tradisjonen med tørket og røykt sauekjøtt spredte seg trolig fra Fastlands-Norge til Færøyene og Island fra 1000-tallet.